स्मार्ट मीटर लगेंगे
नए साल में 196 करोड़ रुपए से बदलेगा बिजली का इंफ्रास्ट्रक्चर
नया चार्ज नहीं लगेगा
नए साल में शहर में बिजली का इंफ्रास्ट्रक्चर बदलने का सिलसिला शुरू कर दिया जाएगा। इसके लिए मध्य क्षेत्र विद्युत वितरण कंपनी करीब 196 करोड़ रुपए खर्च करेगी। यह सब इंटीग्रेटेड पावर डेवलपमेंट स्कीम के तहत किया जाएगा। इसमें बिजली के तार बदलने से लेकर सब स्टेशनों को अपग्रेड करने, स्मार्ट टेक्नोलॉजी के मीटर लगाने के काम शामिल होंगे।
कंपनी के एमडी विवेक कुमार पोरवाल ने बताया कि आईपीडीएस को इसी हफ्ते मंजूरी मिलने के आसार हैं। इसकी डिटेल्स प्रोजेक्ट रिपोर्ट (डीपीआर) पावर फाइनेंस कॉर्पोरेशन (पीएफसी) दिल्ली भेजी गई थी। इसे वहां से जल्द ही एप्रूवल मिलने के संकेत मिले हैं। ऐसा होते ही टैंडर समेत बाकी औपचारिकताएं भी जल्द पूरी कर ली जाएंगी। ये काम एक साल के भीतर पूरे कर लिए जाएंगे। प्रोजेक्ट के तहत सिर्फ स्मार्ट टेक्नोलॉजी के मीटरों पर ही 72 करोड़ रुपए खर्च किए जाएंगे।
अभी तक शहर में विजिलेंस के दो दस्ते चोरी पर नजर रखते थे। इस काम के लिए अब ऐसे चार दस्ते तैनात किए हैं। जरूरत पड़ने पर ये टीम रात को भी दबिश देगी। कंपनी ने शहर में बिजली चोरी रोकने के लिए चारों संभागों नार्थ, साउथ, ईस्ट और वेस्ट डिवीजनों के लिए चार टीमें बनाई हैं। अभी सिर्फ दो टीमें काम कर रहीं थीं। कंपनी के अधिकारियों ने बताया कि पंजाबी बाग, शाहपुरा, अरेरा कॉलोनी, चूना भट्टी, होशंगाबाद रोड स्थित कॉलोनियों जैसे पॉश इलाकों में भी ये दस्ते दबिश दे सकेंगे।
नई सुविधाओं के एवज में उपभोक्ताओं से कोई नया चार्ज नहीं वसूला जाएगा।
वोल्टेज कम ज्यादा होने की समस्या से निजात मिलेगी।
फीडरों और लाइनों की लंबाई कम होने से बारिश, आंधी तूफान के वक्त ज्यादा बड़े इलाके में बिजली कटौती नहीं की जाएगी।
बिना रुके 24 घंटे बिजली सप्लाई से रोजमर्रा के काम नहीं रुकेंगे। इससे उपभोक्ता परेशान नहीं होंगे।
कॉल सेंटर को अपग्रेड किया जाएगा, जिससे शिकायतों का निपटारा ज्यादा तेजी से हो सके।
उपभोक्ताओं के घरों में स्मार्ट मीटर लगाए जाएंगे। इन मीटरों को मोबाइल फोन की तरह रीचार्ज किया जा सकेगा।
4.25 करोड़ रुपए की लागत का बिजली का नया इनडोर सब स्टेशन बनाया जाएगा।
50 करोड़ रुपए में नई बिजली लाइनें बिछेंगी और रिंग मेन बनाएंगे।
शहर की संकरी गलियों और बाजारों में बिजली के खंभों पर बॉक्स नुमा बड़े मीटर लगाए जाएंगे।
चार दस्ते रात में भी रखेंगे बिजली चोरी पर नजर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva